સમાજની ઉન્નતિ થાય, સિનિયરોને તેમના અનેકવિધ પ્રશ્નોમાં માર્ગદર્શન મળે એ હેતુથી તેમણે જુદા જુદા કાર્યક્રમો, જેવા કે મેડિકલ, લીગલ વગેરેનું આયોજન કર્યું હતું. આધ્યાત્મિક, ધાર્મિક ઉપરાંત મનોરંજન, રાસગરબા વગેરેનું પણ તેઓ આયોજન કરતા. તેઓ દિવાળી વગેરે જેવા આપણા તહેવારો ખૂબ જ ધામધૂમથી ઊજવતા. અમેરિકા અને ભારતનાં જુદાં જુદાં ક્ષેત્રોના આગેવાનો તેમના આવા પ્રસંગોમાં હાજર રહેતા.